سد النهضه سد بيتبنى ف اثيوبيا عشان التحكم ف مية النيل الازرق وهو واحد من تلات سدود عشان توليد الطاقة الكهرومائيه ف إثيوبيا. من اسباب بنا سد النهضه توليد الكهربا اللى اثيوبيا محتاجاها و لو فيه فايض من الكهربا المنتجه إثيوبيا ممكن تبيعها للدول المجاوره بما فيهم السودان و يمكن مصر. لكن بيع الكهرباء المنتجه من السد محتاج بنا خطوط نئل كبيره لمراكز الاستهلاك الرئيسيه زى عاصمة اثيوبيا اديس ابابا و عاصمة السودان الخرطوم ، وكل مدينه فيهم بتبعد أكتر من 400 كم من السد. فيه دراسات نتايجها إن فعالية محطة الطاقة الكهرومائية المخطط عشان توليد الكهرباء بشكل دايم بكل طائتها هايكون 33٪ فقط مع إن فيه محطات طاقة كهرمائيه صغيره ف إثيوبيا فعالييتهم من 45 ل 60٪ . النقاد بيستنتجو بنا سد أصغر هايكون أكتر فعاليه من حيث التكلفه مصر من اكبر المستفيدين من مية النيل و فيها مصب النهر. مصر بتعارض بنا السد عشان خوف إنه ينئص من كمية الميه اللى بتوصللها من النيل الازرء. و صل إجتماع بين سياسيين مصريين إتذاع ف تلفيزيون مصر إتكلمو فيه عن احتمال تخريب السد تحديد مكان سد النهضه الاثيوبى العظيم بعد عملية مسح للنيل الأزرق بين سنة 1956 و سنة 1964 .ف اكتوبر 2009 و أغسطس 2010 عملت حكومة إثيوبيا عملية مسح للموقع.